Olav Svarstad Haugland

Olav Svarstad Haugland (født 6. mars 1988) er en norsk komiker og radiovert.

Biografi 
Haugland studerte retorikk ved Universitetet i Bergen. I 2010 vant han studentmesterskapet i stand-up, Stud.Up, og ble kåret til Norges morsomste student.

I studietiden var han i 2012 med å starte improvisasjonteatergruppen Bare Moro Impro (BMI). I 2016 fikk de sin egen humordramaserie på NRK, BMI-Turné. Gruppen hadde i flere år også podcasten Ukentlig - med BMI.

På Latter har han vært med i to kritikerroste Julelatter-oppsetninger i 2014 og 2016. Sammen med BMI var han med å sette opp forestillingen ”Verdens beste show” på Latters hovedscene.

I 2014 begynte han som programleder i radioprogrammet Lunsjkake på NRK P3, sammen med Christian Mikkelsen og Line Elvsåshagen.

I 2017 ble han programleder for Stå Opp! på Radio Rock, sammen med Halvor Johansson og Henrik Overaa Bjørnson.

Olav Svarstad Haugland er sønn av politiker Valgerd Svarstad Haugland.

TV-opptredener 
Utdrag over deltakelser i ulike TV-programmer:

Referanser

Eksterne lenker 

 

Norske komikere
Norske skuespillere
Norske programledere